Document ID: /roh_data/filtered/fineweb-2-filterrobots_roh.jsonl.gz/60376

Visà ha la vischnanca era il contract cun il consorzi da la scola superiura Alvra, quai sin l’onn da scola 2024/25. Schmitten saja il mument en discussiuns cun Tavau per sclerir ils detagls, e sch’ina midada dal lieu da scola saja pussaivel. Quai ha ditg la suprastanta Tina Caspar sin dumonda dad RTR.
Il mument van ils uffants da Schmitten a scola ad Alvagni ed a Casti. La regenza grischuna era da l’avis ch’ils uffants da Schmitten duessan restar en ils consorzis da scola da la Val d’Alvra. La Dretgira administrativa grischuna ha lura decis – che l’autonomia communala da Schmitten saja pli impurtanta che la scola cuminaivla en la val.